Läänemaa (mootorpurjelaev)

Läänemaa oli esimene moodne teraskerega kaubalaev, mis ehitati Eestis. See oli 4-mastiline mootorpurjelaev, hiljem 3-mastiline mootorlaev.Roman Matkiewicz. "Läänemaa" sai margile. Meremees nr 3, 2022

Kaubalaev ehitati aastail 1919–1922 Peetri tehases Tallinnas ja sõitis sama nime all kuni lammutamiseni 1971. aastal. Kokku ehitati kolm sõsarlaeva: Läänemaa, Harjumaa ja Virumaa.

Laeva pikkus oli 50,78 m, veeväljasurve 1100 t ja kogumahutavus 604,25 brutoregistertonni. Kiirus peamasinaga oli kuni 7,5 sõlme ja meeskonna suurus 12–15 inimest. Algselt oli laeval neli kahvelpurjedega masti, alates 1928. aastast kolm. 

Oma lõpuaastail oli Läänemaa Eesti Noorte Mereklubi õppelaev (õppe-baaslaev).

Viited

Kategooria:Eesti purjelaevad
Kategooria:Eesti õppelaevad